Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า ► SET …
17 ธ.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
► SET Index ปรับเพิ่มขึ้น 9.66 จุด (0.65%) ปิดภาคเช้าที่ 1,491.75 จุด ด้วยมูลค่าการซื้อขาย 73,928.32 ล้านบาท
Most Positive Impact: DELTA (+1.69 จุด), PTT (+0.64 จุด), ADVANC (+0.54 จุด)
Most Negative Impact: BAY (-0.33 จุด), DTAC (-0.21 จุด), INTUCH (-0.14 จุด)
ภาพรวมตลาดช่วงเช้าปรับตัวเพิ่มขึ้นที่ 9.66 จุด โดยได้รับแรงหนุนจากกลุ่มแบงก์ ทั้งนี้ตลาดยัง มีปัจจัยบวกจากความคืบหน้าของวัคซีนต้านโควิด -19 ที่เริ่มมีการฉีดให้กับประชาชนในหลายๆ ประเทศแล้ว และความคาดหวังต่อมาตรการกระตุ้นเศรษฐกิจของสหรัฐฯ ซึ่งหากสภาคองเกรสไม่สามารถบรรลุข้อตกลงได้ จะทำให้หน่วยงานของรัฐบาลเผชิญภาวะชัตดาวน์ในวันที่ 19 ธ.ค. นี้
แนวโน้มตลาดบ่าย
► มุมมองต่อตลาดบ่ายนี้คาด SET index มีโอกาสทดสอบแนวต้านสำคัญที่ 1,500 จุด แนะติดตามมาตรการกระตุ้นเศรษฐกิจส่วนที่เหลือ และตัวเลขยอดผลิตรถยนต์เดือน พ.ย. ภายในประเทศ แถลงโดยสภาอุสาหกรรมในประเทศไทยวันพรุ่งนี้
► กลยุทธ์การลงทุนต่อจากนี้คาด SET index แกว่งตัวในกรอบแคบ 1,480-1,490 จุด ติดตาม มาตรการกระตุ้นเศรษฐกิจสหรัฐฯ ก่อนหน่วยงานรัฐเผชิญภาวะชัตดาวน์วันที่ 19 ธ.ค. และมาตรการช่วยเหลือคนว่างงาน ซึ่งจะหมดอายุลงในวันที่ 26 ธ.ค. ส่งผลให้ประชาชนสหรัฐจำนวนหลายล้านคนจะไม่ได้รับสวัสดิการว่างงานภายในสิ้นปีนี้
ประเด็นเศรษฐกิจ ติดตาม ตัวเลข CPI ของยูโรโซนเดือน พ.ย. คาด -0.3% YoY ตัวเลขการ ขอรับสวัสดิการว่างงานรายสัปดห์ คาด +8 แสนราย ตัวเลขยอดอนุมัติก่อสร้างของสหรัฐฯ เดือน พ.ย. คาดทรงตัว MoM ที่ 1.55 ล้านยูนิต และตัวเลขยอดสร้างบ้านใหม่เดือน พ.ย. คาดทรงตัว MoM ที่ 1.53 ล้านยูนิต วันศุกร์ ติดตาม การประชุมธนาคารกลางญี่ปุ่ นคาดคงดอกเบี้ยนโยบายที่ -0.10% และตัวเลข Retail sales ของอังกฤษเดือน พ.ย. คาด -4.2% MoM
หุ้นแนะนำ AEONTS, AMATA